Isinbajeva mener antihomouttalelsene ble misforstått
- Jeg er mot all diskriminering mot homoseksuelle på grunn av deres seksuelle legning, presiserer Isinbajeva i en pressemelding i dag. Den kommer et knapt døgn etter at hun skapte store overskrifter i medier verden over. Under en pressekonferanse torsdag ettermiddag var stavdronningen krass i sine uttalelser om den rimelig ferske antihomoloven i Russland. - Om vi tillater folk å markedsføre og gjøre alt dette på gaten, er vi redde for vår nasjon. Vi anser oss for å være normale, gutter lever med jenter og jenter lever med gutter. Det stammer fra langt tilbake i tiden, vi har aldri hatt problem med noe slikt før og vi vil ikke ha det i framtiden, sa hun. Sportsbloggen:Isinbajeva - homofobi og doping i uskjønn foreningUttalelsene til 31-åringen kom etter at de to svenske friidrettsutøverne Emma Green Tregaro og Moa Hjelmer hadde gjennomført en stille protest mot den russiske antihomoloven som trådte i kraft i vår.Den nye loven i Russland er et forbud mot å drive propaganda for «ikke-tradisjonelle seksuelle relasjoner». Det betyr i praksis at dersom man velger å gå i demonstrasjonstog eller på andre måter viser at man kjemper for homofiles rettigheter, kan man havne i fengsel eller i verste fall bli deportert.Men dagen etter at Isinbajeva snakket seg inn på spalteplass verden over, kommer hun med en korreksjon. Stavdronningen skylder på språkproblemer når hun snakker om pressekonferansen. - Engelsk er ikke mitt førstespråk, og jeg tror jeg kan ha blitt misforstått da jeg snakket i går. Det jeg mente å si var at folk må respektere lovene i det landet de kommer til, sier hun ifølge nyhetsbyrået AP. Videre hevder hun nå at hun respekterer at andre har et annet syn på saken. - La meg også sterkt få understreke at jeg er imot diskriminering av homofile, sier stavdronningen.
Stavdronningen Jelena Isinbajeva (31) mener seg misforstått i sine kontroversielle uttalelser om den russiske antihomoloven.